section_heading: Povijest
paragraph_text: Grad se prvi put spominje 1113. godine kao Preuigan. Status slobodnog kraljevskoga grada dobila je 1383. godine. Od 16. stoljeća u gradu se razvija obrtništvo. Od 16. do prve trećine 17. stoljeća grad je kontrolirala obitelj Thurzo. Osmanlije su grad spalile 1599. godine, zajedno s drugim gradovima u dolini rijeke Nitre. Za vrijeme ustanka protiv Hasburgovaca grad je opet spaljen. Godine 1870. grad je imao 2719 stanovnika. Od kraja 19. stoljeća i početkom 20. stoljeća industrija se počela razvijati, a željeznicom Prievidza je povezana s ostatkom zemlje. Tijekom Drugog svjetskog rata grad je bio jedan od centara partizana. Od kraja rata stanovništvo je enormno poraslo s 5000 na sadašnjih 53.000 stanovnika, kao što je i industrija rasla. Prievidza je postala dom mnogim rudarima i radnicima u kemiskoj tvornici u obližnjem gradu Nováky.